stanford-oval/wikipedia huggingface dataset:
אגם טאופו
היסטוריה אנושית

המאורים הגיעו לאזור במאה השש עשרה. מתיישבים אירופאים הגיעו לאזור במאה התשע עשרה, בסביבות שנת 1830, ועסקו בעבודות עץ וכריתת יערות. תוך מספר עשרות שנים הכחידו החלוצים כמעט את כל היערות הטבעיים. החלוצים עסקו גם בציד, דיג וחקלאות. האירופיים גם החלו בפעילות מיסיונרית באזור. ההתיישבות גדלה במהלך מלחמת האדמה של שנת 1860 שהתנהלה בין המתיישבים הבריטים בניו זילנד לבין התושבים המאוריים. המאורים עמדו יפה בקרב נגד המתיישבים שגובו על ידי הצי הבריטי אך נאלצו לקבל את הסכם השלום שהוצע להם. בשנת 1872 לאחר ההסכם והשכנת השלום הסכימו המאורים להקצות שטח בחלק הצפוני של האגם להקמת היישוב. העיר הידועה כיום בשם טאופו הייתה כבר ישוב בשנת 1877. בשנים האחרונות נעשה מאמץ לשימור המורשת של החלוצים האירופים ושל התושבים המאורים הקדומים של ניו זילנד.
האזור סביב אגם טאופו החל מתפתח בעיקר בשנות החמישים של המאה העשרים סביב תחום היערנות והקמת תחנת כוח גאותרמית בוואירקאי הסמוכה.
כלכלת האזור מבוססת כיום על תיירות פנים ותיירות חוץ. האגם והנהרות הנשפכים אליו וממנו משמשים לענפי ספורט המים השונים. גם ענפי ספורט אחרים נפוצים באזור כמו הליכה, ורכיבת אופניים. בחורף האזור הוא יעד מבוקש לחובבי הסקי והסנובורד. הניו זילנדים מתגאים בכך שהאזור הוא מרכז עולמי לדיג של דגי טרוטה.
אבי גיל (דיפלומט)

אבי גיל (נולד ב-11 בינואר 1955) הוא דיפלומט ישראלי, מנכ"ל משרד החוץ לשעבר.
ביוגרפיה

אבי גיל עשה את עיקר הקריירה המקצועית שלו במשרד החוץ. הוא החל את דרכו ב-1983 כמזכיר השני בשגרירות ישראל בקטמנדו, וסיים אותה כמנכ"ל המשרד ב-2001. ב-1988 החל לעבוד בלשכת שר החוץ שמעון פרס, ומאז לא נפרדו דרכיהם. גיל ליווה את פרס בתפקידיו השונים הן כיועץ וכידיד והן בתפקידים ממלכתיים וציבוריים. בין היתר, שימש כמנהל לשכת ראש הממשלה, כסמנכ"ל מרכז פרס לשלום, כמנכ"ל המשרד לשיתוף פעולה אזורי, וכמנהל התוכן של ועידות הנשיא.
לאחר מינויו של פרס לשר החוץ בממשלת ישראל העשרים ותשע בחר פרס בגיל למנכ"ל משרד החוץ.
לגיל תוארי מוסמך מהאוניברסיטה העברית במדע המדינה ואוניברסיטת הרווארד במינהל ציבורי (במסגרת תוכנית קרן וקסנר).
נכון לשנת 2019, משמש גיל כעמית בכיר במכון למדיניות העם היהודי, לצד עיסוקיו כיועץ אסטרטגי.
פרסומים

נוסחת פרס, מיומנו של שותף סוד, כנרת זמורה, מרץ 2018.
צומת טורונטו, שתים מאי 2022.
גיא והשח, א.מ. גיל, דצמבר 2023.
איפה הראש, סטימצקי, יוני 2024.
הערות שוליים

↑  אלוף בן, פרס החליט: גיל מנכ"ל משרד החוץ במקום ליאל, באתר הארץ, 11 במרץ 2001
↑   גיא הורוביץ, איש סודו של שמעון פרס מערבב אמת ובדיה - והתוצאה היא מהתלה ספרותית משעשעת, באתר הארץ, 16 בנובמבר 2022
| --- | --- |
בקרת זהויות :  NLI: 987007304178805171  BnF: cb178087560 (data)  GND: 1233242733  ISNI: 0000 0004 7590 7387  LCCN: no2019175548  VIAF: 299337047   WorldCat (עם VIAF): 299337047
Valve Anti-Cheat

| --- | --- |

 מפתח:  Valve
 מחזור חיים:  2002–הווה (כ־22 שנים)
 גרסה אחרונה:  VAC 2 (20 ביוני 2004)
 מערכת הפעלה:  Microsoft Windows   Mac OS X   Linux (בפיתוח)
 סוג רישיון:  קוד סגור
 קטגוריה:  תוכנות אנטי צ'יט
 store.steampowered.com
 
Valve Anti-Cheat (בראשי תיבות: VAC) הוא אנטי-צ'יט מתקדם, שפיתחה החברה Valve.
לאנטי-צ'יט יצאו שתי גרסאות: הראשונה ב-2002 והשנייה ב-20 ביוני 2005.
היסטוריה > VAC 1

הגרסה הראשונה של VAC, יצאה ב-2002 עם יציאתו של Counter Strike 1.4, בעקבות החלטה של גורמים ב-Valve לוותר על ה-PunkBuster, תוכנה אנטי-צ'יט נוספת, מטעמים קניינים. הגרסה הראשונית, VAC 1, ראתה הצלחה לתקופה מסוימת, אבל באפריל 2004 כמעט ולא עודכנה תוכנת האנטי-צ'יט, עקב שמירת העדכונים ליורשת – VAC 2.
זמן ההרחקה (חסימה) על שימוש בצ'יטים היה לשנה אחת בלבד.
היסטוריה > VAC 2

בזמן הפיתוח, VAC1 הפך במהירות לחסר-תועלת, אבל מאז 20 ביוני 2005, תאריך השקתו של VAC2 שהראה הצלחה, ירדו מספר הצ'יטרים ברחבי המשחקים אשר הוּגְנוּ על ידיה.
בגרסה זו, זמן ההרחקה הוגדל מ"שנה אחת" ל"צמיתות". כמו כן, הגלאי תפס הרבה יותר צ'יטים. צ'יטים נפוצים, כמו "Bad Boy" (תוכנות לרמאות במשחקי Valve), ש-VAC 1 לא תפסה, כעת נתפסים על ידי VAC 2.
כיום, VAC 2 עדיין אינו תופס הרבה מאוד תוכנות צ'יטים.
ב-17 בנובמבר 2006 הכריזה Valve שהמערכת תפסה כבר יותר מ-10,000 חשבונות.
עד 2010, לסטים יש כבר יותר ממיליון חשבונות אשר קיבלו באן (חסימת חשבון / הרחקה / נידוי) מ-VAC (כלומר, מורחקים לצמיתות עקב שימוש בצ'יטים).
יציאה מהרחקה של VAC

ניתן לצאת מהרחקה של VAC רק אם התרחש אחד מהמקרים הבאים:
משתמש ה-Steam היה בקפה אינטרנט אשר קיבל VAC באן והבאן ירד לבקשת בעל המקום.
משתמש ניסיונות של מפתחי ה-VAC.
זאת הייתה טעות של VAC ו-Valve גילתה זאת (מקרה נדיר).
משתמש ה-Steam נפרץ וצוות התמיכה של Steam הוריד את ה-VAC באן.
אופן הפעולה

כשמשתמש מקבל VAC באן, לא כל המשחקים במשתמש ה-Steam שלו מקבלים באן. הוא מקבל באן רק מאותו מנוע משחק.
לדוגמה:
אם הופעלו צ'יטים ב-Counter-Strike 1.6, הבאן של המשתמש יהיה תקף למשחקים ממנוע HL1. משחקים כמו: Counter Strike 1.6, CS: Condition Zero, Half-Life, Day of Defeat, Team Fortress Classic וכו'.
אם הופעלו צ'יטים ב-Counter-Strike: Source, הבאן שלו יהיה תקף למשחקים ממנוע EP1/Orange Box. משחקים כמו: Counter-Strike: Source, Day of Defeat: Source, Team Fortress 2 וכו'.
אם הופעלו צ'יטים ב-Left 4 Dead, הבאן שלו יהיה תקף למשחק זה בלבד.
אם הופעלו צ'יטים ב-Red Orchestra, הבאן שלו יהיה תקף למשחק זה בלבד.
אם הופעלו צ'יטים ב-Call of Duty: Modern Warfare 2, הבאן שלו יהיה תקף למשחק זה בלבד.
רשימת משחקים אשר נתמכים ב-VAC

Alien Swarm
America's Army 3
Brink
Call of Duty: Black Ops
Call of Duty: Black Ops 2
Call of Duty: Modern Warfare 2
Call of Duty: Modern Warfare 3
Clickr
Counter-Strike
Counter-Strike: Condition-Zero
Counter-Strike: Source
Counter-Strike: Global Offensive
Dark Messiah of Might and Magic
Day of Defeat
Day of Defeat: Source
Dead Island
Deathmatch Classic
Dino D-Day
Dungeon Defenders
Garry's Mod
Half-Life
Half-Life 2: Deathmatch
Half-Life Deathmatch: Source
Half-Life: Opposing Force
Hoard
Homefront
IL-2 Sturmovik: Cliffs of Dover
Killing Floor
Krater
Left 4 Dead
Left 4 Dead 2
Lost Planet: Extreme Condition
Magicka
Magic: The Gathering – Duels of the Planeswalkers
Might & Magic: Clash of Heroes
Monday Night Combat
Moonbase Alpha
Mount&Blade: With Fire & Sword
Nuclear Dawn
R.U.S.E.
Red Faction: Armageddon
Red Orchestra: Ostfront 41-45
Red Orchestra 2: Heroes of Stalingrad
Revelations 2012
Ricochet
Shattered Horizon
Swords and Soldiers HD
Team Fortress 2
Team Fortress Classic
The Ship
Total War: Shogun 2
Wargame: European Escalation
Warhammer 40,000: Space Marine
Rust
הערות שוליים

↑  BBC NEWS | Technology | Online cheaters face games ban
↑  Steam Message
| יישומי חברת Valve |
| --- | --- | --- |
| תוכנות | סטים • Half-Life TV • Source Filmmaker • Source SDK (Hammer) • Valve Anti-Cheat • PowerPlay • פרוטון • SteamOS |  |
| מנועים גרפיים | GoldSrc • Source • Source 2 |  |
| מודים | GoldSrc modifications • Source modifications |  |
Physical Attraction

"Physical Attraction" (בעברית: "מְשִׁיכָה פִיזִית") הוא שיר שהוקלט על ידי הזמרת-יוצרת האמריקאית מדונה. הוא נכלל באלבום הבכורה שלה Madonna (1983). השיר, שנכתב והופק על ידי רג'י לוקאס, פורסם כסינגל אי-סייד כפול עם "Burning Up" ב-9 במרץ 1983.
עם יציאתו לשווקים, "Physical Attraction" זכה לביקורות חיוביות מטעם מבקרי המוזיקה. מעבר לכך, פורסמו אודותיו ביקורות רטרוספקטיביות בהן תיארו אותו כ"פנינה נסתרת". הוא הגיע למקום השלוש-עשרה באוסטרליה ולמקום השלישי במצעד שירי הדאנס קלאב בארצות הברית.
רקע

בתחילת 1980, מדונה התגוררה בעיר ניו יורק וביססה את הקריירה המוזיקלית שלה כחברה בלהקת הרוק ברקספט קלאב (אנ'), לצד החבר שלה דן גילרוי (אנ'); זמן קצר לאחר מכן, הצטרף אליה סטיבן בריי, בן זוגה לשעבר ממישיגן, שהפך למתופף הלהקה. בריי ומדונה עזבו את הלהקה ויחד הקימו להקה חדשה, אמני אנד דה אמיס. הם הוחתמו במהרה בידי חברת התקליטים גות'האם רקורדס (אנ'), אך זמן קצר לאחר מכן, מדונה עזבה את הלהקה והחליטה להמשיך בקריירת סולו. היא לקחה איתה שלוש מגרסאות הדמו שיצרה עם בריי: "Everybody", "Ain't No Big Deal" ו-"Burning Up". בשנת 1982, היא הכירה והתיידדה עם הדי ג'יי מארק קמינס במועדון הלילה דאנסטריה. לאחר האזנה ל-"Everybody", קמינס לקח אותה למשרדי חברת התקליטים סייר רקורדס, שם סימור שטיין, נשיא חברת התקליטים, החתים את מדונה על חוזה קצר במסגרתו תקליט שני סינגלים בפורמט 12 אינץ'.
פורסם באוקטובר 1982, "Everybody" הפך ללהיט בסצנת הדאנס. הצלחת השיר הובילה לכך שחברת התקליטים אישרה הקלטת אלבום באורך מלא, אך הזמרת בחרה שלא לעבוד עם ברי או עם קמינס, ובמקום זאת בחרה במפיק מטעם האחים וורנר, רג'י לוקאס. לוקאס הביא שני שירים חדשים לפרויקט: "Physical Attraction" ו-"Borderline". במהלך העבודה על האלבום, התעוררו בעיות בין מדונה למפיק, שכן היא הרגישה שהוא "מזיז את [השירים] הרחק מהצורה הקלילה של גרסאות הדמו המקוריות", דבר שהיא לא הסכימה לו; בסופו של דבר לוקאס עזב את הפרויקט מבלי לשנות את השירים. לאחר מכן היא הביאה את ג'ון "ג'ליבין" בניטז כדי שיעבוד על גרסאות רמיקס של הרצועות שנותרו.
הקלטה והרכב

"Burning Up" נכתב והופק על ידי רג'י לוקאס. ההקלטה התקיימה באולפני סיגמא סאונד בניו יורק; הצוות שעבד עליו מינה את בריי על התכנות והגיטרות, לצד פול פסקו (אנ'); בוץ' ג'ונס, ופרד זר (אנ'). קולות רקע סופקו על ידי גוון גאת'רי (אנ'), ברנדה וייט וכריסי פיית'. לדברי הסופרת ריקי רוקסבי, השיר עוסק בעניין של מדונה ב"מחזר שהיא יודעת שהוא לא טוב בשבילה אבל [היא] נמשכת אליו בכל מקרה".
רוקסבי תיארה את "Physical Attraction" כרצועה בעלת קצב בינוני עם "ריף גיטרה אופנתי" ו"צלילי סינת' מתפתחים".
הוצאה וביקורת

הסינגל הכפול "Burning Up" ו-"Physical Attraction" פורסם ב-9 במרץ 1983. הגרפיקה ששימשה לסינגל 12 האינץ' עוצבה בידי ידידה של הזמרת מרטין בורגיין (אנ'). "Physical Attraction" נכלל מאוחר יותר באלבום הרמיקס You Can Dance (1987) ו-Finally Enough Love: 50 Number Ones (2022). עם יציאתו, הצלחתו הביקורתית הייתה חיובית בדרך כלל. בריאן צ'ין מטעם בילבורד תיאר את "Physical Attraction" כ"שיר רית'ם אנד בלוז נהדר בעל קצב בינוני". דון שוויי מרולינג סטון כינה אותו "קפסולת זמן של נשפים בתיכון, עם ההתייחסויות הערמומיות ל-'Cherish' של להקת הארגון ו-'Physical' של אוליביה ניוטון-ג'ון". ריקי רוקסבי השוותה בחיוב את קטעי השירה המדוברים בשיר לסינגל המאוחר יותר של מדונה "Erotica", אך גם כינתה את השיר "רפטטיבי". סטיבן תומאס ארלוויין מ-AllMusic תיאר את השיר יחד עם "Burning Up" בתור "שירים נהדרים" מהאלבום, והחמיא ל"לאפלוליות השוררת בהם".
"Physical Attraction" הגיע למקום ה-37 בדירוג של לואי וירטל, שם הוא כונה "שש דקות ו-40 שניות של כימיה רומנטית, הוקים קליטים וקונספט אדיר אחד: 'אולי נועדנו להיות ביחד / אף על פי שמעולם לא נפגשנו קודם'". במגזין בילבורד כתבו שזהו שירה הארבעים-וחמישה הטוב ביותר: "עם צלילי סינת'ים בודדים, ביטים מהפנטים וכובשים, שירה אוורירית והגשה קולית חביבה, 'Physical Attraction' עוסק – כפי שמציעות המילים שלו – לכבות את המוח שלך לרגע ולהתמסר להנאה מוחלטת".[ הצוות של אדבוקט מתח ביקורת על השיר, ותיאר אותו כאילו הוא נשמע כמו "בי-סייד לסינגל של ליסה ליסה". בהמשך לכך, הוסיף הצוות כי מדובר ב"מדונה מהאסכולה הקלאסית", אך עם שירה לוקה בחסר. "Physical Attraction" הוגדר כאחד מ"גולות הכותרת" ו"פניני החן הנסתרות" הטובות ביותר של מדונה בידי גופים ואתרי אינטרנט כדוגמת פיצ'פורק, VH1, וראייטי ומגזין סלנט.
"Burning Up" / "Physical Attraction" הופיע לראשונה במקום השישים-ושש במצעד שירי הדאנס קלאב שפורסם ב-9 באפריל 1983, ודורג במקום השלישי חודש לאחר מכן. עד ספטמבר 1983, לפי פרסומת של האחים וורנר ברדיו & רקורדס (אנ'), הסינגל הכפול נמכר ביותר מ-150,000 עותקים. השיר נכנס למצעד קנט מיוזיק רפורט של אוסטרליה בנובמבר 1983 וכמעט שמונה חודשים לאחר מכן, הגיע בשיאו למקום השלוש-עשרה.
רשימת השמעה

| --- | --- |
 תקליט 12 אינץ' "Burning Up" (גרסת 12 אינץ') – 5:56  "Physical Attraction" (גרסת התקליט) – 6:35 תקליט 7 אינץ' אירופאי "Burning Up" (גרסת 7 אינץ') – 3:50  "Physical Attraction" (גרסת 7 אינץ') – 3:57 תקליט 7 אינץ' אוסטרלי "Burning Up" (גרסת התקליט האלטרנטיבי) – 4:45  "Physical Attraction" (גרסת 7 אינץ') – 6:35:  תקליטור סינגל אירופאי (1995) "Burning Up" (גרסת 12 אינץ') – 5:56  "Physical Attraction" (גרסת התקליט) – 6:35 תקליט איי-סייד סינגל 7 אינץ' כפול אמריקאי (1983) "Physical Attraction" (סינגל ערוך) – 3:57 סינגל דיגיטלי (2023) "Burning Up" ‏– 3:46  "Burning Up" (7 אינץ' ערוך) – 3:52  "Burning Up" (מיקס 12 אינץ') – 6:00  "Physical Attraction" (7 אינץ' ערוך) – 3:58  "Physical Attraction" ‏– 6:40
מיקומי שיא

|   ‏‏‏  מצעדים ודירוגים (1983–1984)> מדינה |   ‏‏‏  מצעדים ודירוגים (1983–1984)> מצעד |   ‏‏‏  מצעדים ודירוגים (1983–1984)> מיקום שיא |   ‏‏‏  מצעדים ודירוגים (1983–1984)>  |
| --- | --- | --- | --- |
|  אוסטרליה | קנט מיוזיק רפורט | 13 |  |
|  ארצות הברית | מצעד שירי הדאנס קלאב | 3 |  |
|   ‏‏‏  מצעדי סוף שנה (1983–1984)> מדינה |   ‏‏‏  מצעדי סוף שנה (1983–1984)> מצעד |   ‏‏‏  מצעדי סוף שנה (1983–1984)> מיקום שיא |   ‏‏‏  מצעדי סוף שנה (1983–1984)>  |
| --- | --- | --- | --- |
|  אוסטרליה | קנט מיוזיק רפורט | 68 |  |
|  ארצות הברית | מצעד סינגלי הדאנס/דיסקו | 26 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 9 במרץ 1983 | תקליט 7 אינץ' • תקליט 12 אינץ' • תקליטור | סייר • האחים וורנר |  |
Softcore

| --- | --- |
 שיר בביצוע הנייברהוד
 מתוך האלבום The Neighbourhood
 יצא לאור:  9 במרץ 2018
 תאריך הקלטה:  2017
 סוגה:  אלקטרופופ • סינת'ווייב
 שפה:  אנגלית
 אורך:  3:30
 חברת תקליטים:  קולומביה • סוני
 כתיבה:  כותבים שונים
 הפקה:  לארס סטאלפורס
 
"Softcore" הוא שיר של הלהקה האלטרנטיבית האמריקאית הנייברהוד מתוך אלבום האולפן השלישי שלה, The Neighbourhood. הוא נכתב ב-2017 על ידי חברי הלהקה ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט ולארס סטאלפורס והופק על ידי סטאלפורס גם כן.
אף על פי שמעולם לא פורסם כסינגל, השיר זכה לביקורות חיוביות ממבקרי מוזיקה, והצליח להיכנס למצעדים שונים ברחבי העולם לאחר שזכה לעדנה מחודשת בשנת 2022 – הוא דורג במקום השישים-וחמישה בבילבורד גלובל 200 והפך ללהיט רדום, ולאחד מהשירים הפופולריים ביותר של הלהקה, לצד "Sweater Weather" ו-"Daddy Issues". הוא הצליח ל-40 העליונים בפינלנד, יוון, צ'כיה, סלובקיה, נורווגיה, אוסטריה ושווייץ. הוא קיבל את תואר הפלטינה על ידי איגוד תעשיית ההקלטות האמריקאי ו-IFPI Greece, תואר הזהב על ידי איגוד תעשיית ההקלטות הגרמני ואיגוד תעשיית ההקלטות האיטלקי, ותואר הכסף על ידי איגוד תעשיית ההקלטות הבריטי.
השיר נכלל באלבום האוסף Bravo Hits 116 של מגזין Bravo, שיצא ב-11 בפברואר 2022.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 65 |  |
|  אוסטריה | Ö3 אוסטריה טופ 40‏ | 32 |  |
|  אירלנד | מצעד הסינגלים האירי | 78 |  |
|  ארצות הברית | מצעד שירי הרוק (סטרימינג) | 10 |  |
|  גרמניה | GfK – טופ 100 | 45 |  |
|  הולנד | מצעד 40 הסינגלים ההולנדיים | 78 |  |
|  הממלכה המאוחדת | מצעד הסינגלים הבריטי | 51 |  |
|  יוון | IFPI Greece | 11 |  |
|  ליטא | AGATA | 6 |  |
|  נורווגיה | VG-lista | 29 |  |
|  סלובקיה | ČNS IFPI | 24 |  |
|  פורטוגל | מצעד הסינגלים הפורטוגזי | 79 |  |
|  פינלנד | המצעדים הפיניים הרשמיים | 7 |  |
|  צ'כיה | ČNS IFPI | 23 |  |
|  צרפת | SNEP | 191 |  |
|  שוודיה | סוורייטופליסטן | 54 |  |
|  שווייץ | המצעד השווייצרי | 33 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | פלטינה ×2 | 160,000 |
| צרפת (SNEP) | זהב | 100,000 |
| גרמניה (BVMI) | זהב | 200,000 |
| איטליה (FIMI) | זהב | 50,000 |
| פולין (ZPAV) | פלטינה ×2 | 100,000 |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 9 במרץ 2018 | הזרמת מוזיקה • הורדה דיגיטלית | קולומביה • סוני |  |
הערות שוליים

↑  ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט, לארס סטאלפורס
1 2  The Neighbourhood – Softcore, נבדק ב-2024-07-06
↑  The Neighbourhood | Biography, Music & News, Billboard (באנגלית אמריקאית)
↑  BRAVO Hits 116, Spotify
אבו טאלב

| --- | --- |

 לידה:  539 מכה, ערב הסעודית 
 פטירה:  619 (בגיל 80 בערך) מכה, ערב הסעודית 
 בן או בת זוג:  פאטמה בנת אסד 
 צאצאים:  טאלב, עקיל, ג'עפר, עלי, פאח'יתה, ג'ומאנה, רייטה, טולייק.
 
אבּו טַאלִב בּן עָבְּד אל-מֻטָלִבּ (בערבית: أبو طالب بن عبد المطلب,  535 – 619) היה אביו של האימאם הצחאבי הח'ליפה עלי בן אבי טאלב, ודודו של הנביא מוחמד. אף על פי שהוא היה ידוע כאבו טאלב, שמו האמיתי נתון למחלוקת. יש האומרים ששמו היה עמראן, בעוד אחרים מאמינים כי שמו היה עבד אל-מנאף.
משפחה

אביו של אבו טאלב היה עבד אל-מטלב בן האשם, ואמו הייתה פאטמה בנת עמרו בן עאיד' בן עמראן בן מח'זום. אחותו הייתה צפייה, ואחיו היו אל-עבאס, אל-חארת', עבדאללה, אל-זובייר, חמזה, ואבו להב. אבו להב ואשתו (של אבו להב) הם הנושא בו עוסקת סורת אל-מסד.
אשתו של אבו טאלב הייתה פאטמה בנת אסד, וילדיהם היו טאלב, עקיל, ג'עפר, עלי, פאח'יתה, ג'ומאנה, ורייטה. לפי מקורות שונים, היה לאבו טאלב בן נוסף מאישה אחרת, ושמו היה טולייק.
השקפה דתית

ההיסטוריונים חלוקים בדעותיהם בנוגע להשקפתו הדתית של אבו טאלב, יש האומרים שהוא היה פוליתאיסט שדחה את האסלאם, בעוד אחרים גורסים כי הוא היה מונותאיסט.
ראו גם

אהל אל-בית
מוסלמים
ג'עפר בן אבי טאלב
הערות שוליים

↑  Abu Talib ibn Abd al-Muttalib Biography - leader of Banu Hashim, a clan of the Qurayshi tribe of Mecca (c.535-c.619), pantheon.world (ב־)
↑  N. L. Podcast, N. L. Giveaway, N. L. Prediction, Talk Zone, Sell Bitcoin/Gift Card, JUMAAT MUBARAAK!! What Is The Name Of Prophet Muhammad's Family Member That Never Accepted Islam But Supported His Mission? » Naijaloaded, Naijaloaded | Nigeria's Most Visited Music & Entertainment Website, ‏2020-01-10 (באנגלית אמריקאית)
↑  Abu Talib as, www.duas.org
↑  Abu Talib ibn ‘Abd al-Muttalib Early life, Protecting Muhammad, Death, Views, The Free Encyclopedia, www.wikiy.org
↑  the-other-sons-of-abu-talib
↑  Diane Morgan, Essential Islam : a comprehensive guide to belief and practice, Santa Barbara, Calif.: Praeger/ABC-CLIO, 2010, ISBN 0-313-36026-X
↑  Razwy, Sayed Ali Asgher, A Restatement of the History of Islam & Muslims, עמ' 40
| --- | --- |
בקרת זהויות :  NLI: 987007305298505171  GND: 123907519  ISNI: 0000 0000 9654 2138  LCCN: n84022818  NTA: 087435624  SELIBR: 266551  SUDOC: 225865815  TDVİA: ebu-talib  VIAF: 67385701   WorldCat (עם VIAF): 67385701
אדם טיהאני

| --- | --- |

 לידה:  1948 (בן 76 בערך) טרנסילבניה, רומניה 
 מדינה:  ארצות הברית 
 השכלה:  הפוליטכניקום של מילאנו 
 www.tihanydesign.com
 
אדם טיהאני (באנגלית: Adam Tihany; נולד ב-1948), הוא אדריכל ומעצב פנים ישראלי-אמריקני.
קורות חיים

טיהאני נולד בטרנסילבניה שברומניה. ב-1950 עלה עם הוריו לישראל, הוא גדל בירושלים. בשנת 1968 למד אדריכלות ועיצוב במילאנו שבאיטליה. שימש כשוליה במספר חברות איטלקיות והתמחה בעיצוב רהיטים. ב-1976 החל לעבוד בסניף הניו יורקי של חברת יוניגרם האיטלקית והתמקד בעיצוב עילי עבור משרדים, בתי יוקרה ואולמות אירועים.
בשנת 1978 פתח טיהאני משרד משלו במנהטן ועיצב מבנים בארבעה קצוות תבל ביניהם בתי מלון ומסעדות מובילים. ב-1996 עיצב את מלון דן אילת. שיפץ ב-1998 את מלון המלך דוד בירושלים.
טיהאני עיצב בשנת 1997 את מסעדת ז'אן ז'ורז' של השף ז'אן ז'ורז' וונגריכטן במגדל טראמפ שבמנהטן. עיצוב המסעדה הוא בצבעי בז' ואפור, חלונות חדר אוכל המתחילים ברצפה ונגמרים בתקרה הגבוהה, שמהם ניבטת פנורמת הסנטרל פארק, מפות שולחן לבנות, כיסאות חומים ובגדי מלצרים בחום כהה.
בשנת 2002 עיצב טיהאני את מלון הבוטיק אלף Aleph שברומא, והוא זכה על כך בפרס האירופי לעיצוב פנים של מלונות. טיהאני עיצב את המלון באופן אשר נועד לדמות בית מרחץ רומי בעל אופי נהנתני לעילא. כאשר נכנסים ללובי בולטים צבעי שחור ואדום המזכירים גיהנום. באמצע הלובי ניצבת קוביית משחק ענקית, שקשורה לחלק התחתון של הבניין המדמה גן עדן. על מנת להיכנס לספא למטה יש ללבוש טוגה. טיהאני בחר במוטיב של דאנטה אליגיירי שבו ניצב הגיהנום אל מול עולם התענוגות.
ב-2004 עיצב את מסעדת פר סה של בכיר השפים באמריקה תומאס קלר במרכז טיים וורנר שבכיכר קולומבוס במנהטן שעלותה שנים עשר מיליוני דולרים. הוא הביא במסעדה אלמנטים מהסגנון המאפיין את קלר, מוטיבים ממסעדתו השנייה של קלר הפרנץ לונדרי, מסעדת הדגל שלו. בעיצוב פשוט אך אלגנטי, דלת כניסה כחולה המזכירה את דלת הכניסה הכחולה בפרנץ לונדרי, עיצוב האח, האבנים הלא מסותתות, רצפת השיש המבריקה המרמזת על האר דקו המקנים לסועד תחושה כאילו סעד בגרסה אורבנית של הפרנץ לונדרי. חדר האוכל המונה חמישה עשר שולחנות משקיף על הנוף בסנטרל פארק.
טיהאני אף עיצב את מסעדת One c.p.s במלון פלאזה שבעיר ניו יורק. הוא הסיר את הווילונות המליטים את החדר האדוארדי האפל על מנת שיוכלו האנשים לראות את הפנורמה הניבטת מבחוץ, והאיר את החדר תוך שימוש מגוון בעץ ואלמנטים גאומטריים עזים. טיהאני כיסה את מנורות הקריסטל באהילים אדומים ענקיים.
טיהאני עיצב את מסעדות מלון הבוטיק Exedra שברומא בצבעים מנוגדים של שחור ולבן המושפע מפליני וסגנון הדולצה ויטה של שנות השישים.
טיהאני אף עיצב את הבר במלון Mandalay Bay בלאס וגאס ואת ה-Grill House בכפר המרינה באי פראדייז שבאיי בהאמה, מסעדת Neyla שבמלון MGM Grand שבלאס וגאס, את מסעדתו של מייקל ג'ורדן One Sxty Blue שבשיקגו, את מלון The Time בניו יורק.
מבין תלמידיו הבולטים ניתן למנות את המעצב הישראלי רן לרנר.
Suck It And See

Suck It And See הוא אלבום האולפן הרביעי של להקת האינדי רוק הבריטית ארקטיק מאנקיז. האלבום יצא לאור בארצות הברית ב-6 ביוני 2011, ובבריטניה ב-7 לאותו החודש. את האלבום הפיקו הארקטיק מאנקיז בשיתוף עם ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו "The Last Shadow Puppets"). וידאו קליפ לשיר "Brick By Brick" מתוך האלבום, יצא מעט לפני הפרסום על פרטי האלבום החדש בתאריך ה-10 במרץ אותה שנה, למרות הודעתו של מאט הלדרס, מתופף הלהקה, כי זהו לא הולך להיות סינגל ראשי מהאלבום.
ב-30 במרץ נחשף כי יצאו לשוק 3,000 עותקי ויניל של השיר "Don't Sit Down 'Cause I've Moved Your Chair", וביום למחרת אושר באתר הלהקה כי השיר יהיה סינגל ראשי מתוך האלבום החדש, ויימכר מ-30 במאי בנוסף לשני בי-סיידים "The Blond-O-Sonic Shimmer Trap" ו-"I.D.S.T.‎".
ב-15 באוגוסט אותה שנה יצא הסינגל השני מתוך האלבום, "The Hellcat Spangled Shalalala", עם בי-סייד אחד הנקרא "Little Illusion Machine (Wirral Riddler)", שהוכר למיילס קיין ול"Death Ramps", שם במה שהלהקה אימצה לעצמה מתוך בי-סייד שהוציאו לשיר "Teddy Picker" תחת אותו השם.
ב-31 באוקטובר יצא הסינגל השלישי מתוך האלבום, ששמו כשם האלבום, וב-23 בינואר 2012 יצא הסינגל הרביעי והאחרון מהאלבום, "Black Treacle".
הקלטת האלבום והפקתו

תוכן האלבום כולו נכתב על ידי סולן הלהקה אלכס טרנר, בשנת 2010, והוקלט ברובו בהקלטות חיות של הלהקה בחודשים ינואר-פברואר 2011, תוך ניסיון שלא לחזור על האופי הכבד יותר שנכח באלבומם הקודם Humbug.
רשימת רצועות

מילות השירים נכתבו על ידי אלכס טרנר.
| מס' | שם | משך |
| --- | --- | --- |
| 1. | She's Thunderstorms  | 3:55 |
| 2. | Black Treacle  | 3:35 |
| 3. | Brick by Brick  | 2:59 |
| 4. | The Hellcat Spangled Shalalala  | 3:00 |
| 5. | Don't Sit Down 'Cause I've Moved Your Chair  | 3:04 |
| 6. | Library Pictures  | 2:22 |
| 7. | All My Own Stunts  | 3:52 |
| 8. | Reckless Serenade  | 2:43 |
| 9. | Piledriver Waltz  | 3:24 |
| 10. | Love Is a Laserquest  | 3:12 |
| 11. | Suck It and See  | 3:46 |
| 12. | That's Where You're Wrong  | 4:17 |
| משך כולל: | משך כולל: | 40:05 |
| רצועות בונוס ביפן> מס' | רצועות בונוס ביפן> שם | רצועות בונוס ביפן> משך | רצועות בונוס ביפן>  | רצועות בונוס ביפן>  | רצועות בונוס ביפן>  | רצועות בונוס ביפן>  | רצועות בונוס ביפן>  | רצועות בונוס ביפן>  | רצועות בונוס ביפן>  |
| --- | --- | --- | --- | --- | --- | --- | --- | --- | --- |
| 13. | The Blond-O-Sonic Shimmer Trap  | 3:28 |  |  |  |  |  |  |  |
| משך כולל: | משך כולל: | 43:33 |  |  |  |  |  |  |  |
אבו חסן

| --- | --- |

 מידע כללי
 סוג:  מסעדה, חומוסייה 
 כתובת:  הדולפין 1 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 קואורדינטות:  32°03′01″N 34°45′03″E﻿ / ﻿32.05025°N 34.750861111111°E﻿ / 32.05025; 34.750861111111
  מפת מיקום  מפה דינמית   (למפת גוש דן מוגדלת) אבו חסן(למפת גוש דן רגילה) אבו חסן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו חסן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו חסן  he אבו חסןhe אבו חסןמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
"משולש" - המנה המיוחדת המוגשת במקום
מִסְעֶדֶת עַלִי קַרַוַאן – אַבּוּ חַסַן (נכתב גם: כַּרַוַאן; בערבית: علي كروان أبو حسن) היא חומוסייה פופולרית ותיקה, הממוקמת ברחוב הדולפין ביפו ונחשבת לאחת החומוסיות הפופולריות בישראל. החומוסייה מפורסמת בזכות קהל סועדיה הנאמן, המונה יהודים וערבים כאחד, והתור הארוך המשתרך בכניסה אליה בכל יום בשעות הצהריים. את החומוסיה ייסד עלי קרוואן, המכונה אבו חסן.